Pressens hus (2021)

Må ikke forveksles med tidligere Pressens Hus, i Rosenkrantz' gate i Oslo.

Pressens hus i Oslo er et senter for presseorganisasjoner og media, åpnet i 2021. Organisasjonene bak Pressens hus er NTB, Norsk Presseforbund, Norsk Redaktørforening, Mediebedriftenes Landsforening (MBL), Faktisk.no, SKUP, Landslaget for lokalaviser (LLA), Fagpressen, Norsk Lokalradioforbund, Norsk Journalistlag og Institutt for journalistikk (IJ).

Senteret er lokalisert i eldre bybegyggelse nær Oslo S. Lokalene på 4670 kvadratmeter ble totalrenovert og framsto i 2021 tilrettelagt for ca. 220 ansatte, med scener, podkast-studio, møterom, kurslokaler, arrangementslokaler, tapas-restaurant og kaffebar. Huset rommet også noen kontorplasser for drop-in-jobbing. Adressen er Skippergata 24.

Utmerkelse 

Restaureringen av lokalene for Pressens hus ble i 2022 tildelt Oslo bys arkitekturpris. Pressens hus vant prisen, totalt var det 38 påmeldte bidrag, hvorav 11 ble nominert og 3 innstilt til finalen.

Referanser

Kilder 
 «Pressens hus er klart», Pressens Hus' nettsider 30. april 2021 (Besøkt 1. september 2021)

Eksterne lenker 
 

NTB
Etableringer i 2021
Oslo sentrum